經數: 二○三八

經名: 釋氏稽古略續集卷第二

頁數: 九二一

上              欄

釋鑑稽古略續集(二)

歸安杏溪[&FFFF]#菴比丘大聞  幻輪彙編

□庵居士  嚴爾珪  校梓

皇明初建都應天府爲南京  次遷都順天府爲北京

太祖  建文帝  成祖  仁宗  宣宗  英

宗  景泰帝  憲宗  孝宗  武宗  世宗

穆宗  神宗  光宗  熹宗  聖上

太祖高皇帝

帝生於濠州. 龍光燁二人咸驚異. 元順帝壬

辰三月起兵. 後代郭子興將兵渡江. 取太平

集. 慶爲興王之基. 次滅陳友諒張士誠等爲

吳王. 後北定中原. 混一天下卽皇帝位. 在位

三十一年崩於西宮. 壽七十一. 上徽號曰. 聖

神文武欽明啓運駿德成功統天大孝皇帝.

廟號高祖菩孝陵帝以天縱之資不階寸

土. 一民卒成大業. 雖曰天命人歸. 要亦神武

不殺之所致也

戊申洪武元年正月四日乙亥. 上親爲文祭

告天地於南郊. 禮成卽皇帝位於郊壇南. 定

有天下之號. 曰大明. 建元洪武. 追尊四代祖

考皆爲帝后. 立妃馬氏爲皇后. 立世子標爲

皇太子是日天宇澄淸香霧凝結. 獨露中

星. 實天開景運之徵也  以李善長爲中書

左丞相. 徐達爲右丞相. 章溢爲御史中丞

上爲東宮設官曰. 夫擧賢任才立國之本. 崇

德尙齒尊賢之道. 又曰. 連抱之木必以授良

匠. 萬金之璧不以付拙工  ○立典紀. 曰□

中              欄

丘. 曰方丘. 曰宗廟. 曰社稷. 以祀天地祖宗百

祇頒律令諭曰. 律令者治天下之法也. 令

以敎之於先. 律以齊之於後  諭州縣官曰.

初飛之鳥不可拔其羽新植之木不可搖其根

尙寶司職在禁庭. 凡寶十四曰. 奉天之

寶以鎭萬國祀天地. 曰皇帝之寶以冊封賜

勞. 曰皇帝信寶以徵召軍. 曰天子之寶以

祭享鬼神. 曰天子行寶以封賜夷蠻. 曰天子

信寶以調發蕃兵. 曰暇誥之寶以識誥命. 曰

○命之寶以識○命. 曰廣運之寶以識黃選

勘籍. 曰御前之寶以進御座從車駕. 曰皇帝

尊賢之寶以答賜宗人. 曰敬天勤民之寶以

訓迪有司. 凡扈守侍衛令牌之號六. 曰申木

火土金水以警夜巡. 金牌之號五. 曰仁義禮

智信. 以嚴守衛. 凡半字銅符之號四. 曰承東

西北. 巡者左半. 守者右半. 合契而從事焉. 凡

銅牌之號一. 曰勇以稽直卒. 凡牙牌之號五.

曰勛親文武樂以察朝參. 凡祭牌之號三. 曰

陪□執以謹祀事. 凡雙魚銅牌之號二. 曰嚴

以肅直衛. 曰善以潔祀壇. 凡符驗之號五. 曰

馬水達通信以給傳郵. 通暇命設登聞鼓御

史監之. 有□抑機密重情. 許擊鼓御史引奏

三月以劉基爲御史中丞. 兼太子贊善大

夫. 嘗與上論兵克敵暇勝. 上曰. 闔闢奇正頃

刻變化. 猶風雲之無常勢. 要在通其變耳

會堂禪師  諱自緣. 號會堂. 臨海人. 族姓陳.

母感奇夢而生. 從白雪寺觀公爲弟子. 祝髮

受具. 謁天寧日溪泳公咨決心要. 後因省親

道途艱險發心建□. 爲游行者歇息之所. 初

下              欄

修妙果寺. 次創圓通閣華嚴寶閣. 復築彌陀

閣. 像十六觀相. 以啓人淨土正因. 事聞於朝.

授師金□法服. 賜1佛心普濟之號. 復建報恩

禪院. 率衆修持. 囑以見性爲急. 是年三月日

逝. 世壽五十九. 臘四十三. 塔於寺之西北(朱銘)

原璞禪師諱士璋. 字原璞. 海寧王氏子. 生

卽伏犀貫頂. 目炯炯如點漆. 幼卽□□弗御.

喜讀佛書. 父母捨入傳法寺. 十九剃度爲僧.

時我菴無公. 主上天竺. 師將禮謁. 而夢游寶

所□禮懺文. 果見我菴得其靑目. 凡天台敎

觀一家章義. 以次授師. 與天心瑩素旦夕磨

切. 詰難極至. 2衆稱雙璧焉. 受命住持栖眞得

叩大用才公絶宗繼公二師敎觀之奧. 嘗曰.

佛法敎海渺若煙雲. 非獨善所能究盡. 使我

自□而不進. 其能[&FFFF]#於孤陋之咎乎. 移主旌

德與衆講演弗倦. 洪武改元集慶虛席. 郡守

李公延師主持. 未幾中書被旨. □浙之東西

五府名刹住持咸集京師. 3共避天界立善世

院. 以統僧衆. 同監董其役諸方耆德皆莫知

所爲. 師獨出方略. 具有條□. 時十萬之衆咸

倣法焉. 是年六月預知時至. 召弟子囑以後

事. 至十七日坐□. 壽四十六. 臘二十八. 塔於

龍井辯才塔南. 弟子圓覺一印昇元克勤等

云

定天子祭祀冕服  定宗廟時享之禮  禁宦

官不得典兵預政  王褘疏. 人君修德之要.

忠厚以爲心. 寬大以爲政. 二者君德之大端

元都城紅氣滿空. 如火照人. 越二日黑

氣起. 百步內不見人  元主集后妃太子群

經數: 二○三八

經名: 釋氏稽古略續集卷第二

頁數: 九二二

上              欄

臣. 會議於端明殿. 忽有二狐自殿上出. 元主

曰. 此天所以告朕. 朕其可留哉. 至夜半遂開

建德門北去. 如上都京城天鼓鳴. 大赦天

下與民更始. 惟十惡不赦  設六部官職以

分理天下庶務. 下詔心賢

天眞禪師  諱惟則. 字天眞. 董城費姓. 母比

氏. 夢異僧而生. 禮善壽爲師. 受具後謁佛日

琦千巖長. 無見無用等十八人. 皆不相入. 最

後往Ｃ阜無極源公處. 釋然頓悟. 有1誓不涉

世之戒. 然於隨根善導. 契悟者日□. 是年徵

天下高僧. 赴京師大興法事. 白菴金公首以

□師. 俄以足疾告還. 一日侵曉忽告衆曰. 吾

去矣. 侍者請偈□聲曰. 平常說底不是耶. 遂

下睫而逝. □毘頂骨齒舌不壞. 壽七十一. 臘

五十八. □上胡秋碧. 寫師神儀. 日本國人□

歸以供. 天眞語錄行世  以張正常爲眞人.

去其天師之號. 上謂群臣曰. 至尊惟天豈有

師也. 以此爲號. 褻萬甚矣. 改天師印爲眞人

印  己酉洪武二年正月. 封京都及天下城

隍神  命祭天下五嶽五鎭四萬四海之神

定諸神祭禮   定官民喪服之暇

二月上耕籍田  詔修元史   詔立皇陵碑

加仁祖淳皇帝陵

無盡禪師  諱祖燈. 字無盡. 族王氏. 四明人.

父好謙嘗書華嚴. 五色設利見於筆端. 師年

方幼乃曰. 般若之驗一至於斯乎. 出家郡之

天寧. 依僧良偉事住持東白明公. 受戒於開

元奎公. 參日溪泳公. 發明大事. 復參中峰方

山無見斗巖諸公. 印其所證. 後至天台上2雲

中              欄

峰勝地. 卓□其中至終身焉. 師與其徒以苦

行自持. 冬一□夏一葛. 朝夕飯一盂. 影不出

山. 人多化之. [&FFFF]#[&FFFF]#之區變爲寶坊. 上雲之境

爲諸禪林之最. 師天性孝謹. 迎母董氏養膳

以終. 師是年示疾. 二月八日祈衆曰. 色身無

常早心證悟. 時至吾將行焉. 侍者乞偈乃書

曰. 生滅與去來. 本是如來藏. □破五須彌. 廓

然無背向. 端坐而逝. 壽七十八. 臘五十七. □

毘舍利無數. 塔於雲峰之左

功臣廟  徐達爲首. 次常遇春□李□文忠□鄧愈□

湯和□沐英□胡大海□馮國用□張德勝□吳良□吳

禎□曹臣□康茂才□吳復□茅成□孫興祖. 凡二

十一人. 命死者塑像於廟祀之. 生者仍虛其

位. 在鉤鳴山  定大廟功臣侑享. 廖永安兪

通海□張德勝□桑世傑□耿再成□胡大海□趙德

七人已卒. 祀廟中. 後罷永安. 而徐常李□鄧湯

沐六人皆上親定

虛堂禪師  諱永寧. 字一源. 通州人. 姓朱. 母

李氏. 投廣慧寺. 兆3如其爲宋淮海禪師之再

世也. 僧錄司給牒剃度. 往參太湖山無用. 用

以多方□煉. 成師美器執侍三年. 授以遇龍

卽住遇池便居. 初住廣德大洞之實相寺. 與

石溪無一全公相望. 人稱4二甘露門焉. 後遷

宜興龍池. 名符懸記. 欣然□意. 作室數十楹.

命曰禹門興化菴. 與龍神受三歸依戒. 帝師

降以弘敎普濟之號. 後於李山禪寺. 詔集沙

門千七百人. 閱大藏經七日. 師陞座敷演. 天

降甘露之祥. 主常之天寧萬壽. 輪奐[&FFFF]#新. 元

順帝5賜號本覺妙明眞淨禪寺. 命補天童景

下              欄

德禪寺大華嚴寺. 悉以疾辭. 有旨入覲說法

於龍光殿. 上悅賜金□法衣兼以玉環. 加號

佛心了悟. 帝師亦有絳袍□帽之賜. [&FFFF]#旨函

香至五臺山. 大士爲現祥光五道. 鎭南王延

師入宮. 稟受大戒賜白金盂. 遣衛護還龍池.

募善信萬人. 爲萬善同歸會. □兵後枯骨至

無萬數. 時大旱. [&FFFF]#鄕民之心. 結壇誦唄. 大雨

如注. 歲有登. 是年六月示微疾. 命暇[&FFFF]#衣且

曰. 吾將逝矣. 十七日書偈云. 七十八年守拙.

明明一場敗闕. 泥牛海底□身. 六月二二飛

雪. 側臥而化. □毘有五色現. 齒牙舌根數珠

不壞. 煙所及處皆成舍利. 於紫雲建塔藏焉

七月常遇春卒. 年四十. 追封三代皆王. 二子

皆公. 配享太廟位第二  十月命天下郡縣皆

立學校  膏露降乾淸宮後苑之上

甘露  此云膏露. 光潤如酒. 凝結如脂. 又如

珠昉白. 飴甘彌布. 松柏馨列. 氣達左右勃鬱

淋□薰極太和. 是月十三日降於蒼松之上.

李善長等率群臣稱賀. 又永樂間. 降於孝陵

松柏凡四日. 凝爲玉脂. 融爲膏液. 粲若垂珠.

聯若編貝. □□宗廟頒賜百官. 芳美旁達莫

可擬倫  近有一種名曰爵□. 其色白濁其

味甚甛. 其臭松脂. 嚼之膠舌頗重. 饑食之致

病. 多食之則死. 此其驗也

章溢有文武才. □官所至有成績. 天性孝友

撫世訓物. 一本於誠. 每論大事. 議論不避權

勢. 必□衷於理. 官至御史中丞. 至是卒. 諭祭

之

庚戌洪武三年正月. 追封外大父爲楊王. 立

經數: 二○三八

經名: 釋氏稽古略續集卷第二

頁數: 九二三

上              欄

廟京師親祭之  二月王褘敎大本堂  詔[&FFFF]#

三省十六郡今年稅糧

別峰禪師  諱大同. 字一雲. 上虞王氏子. 母

陳氏臨誕. 父見龐眉異僧振□而入揖問曰.

和尙何來. 曰崑崙山. 竟排□趨內室. 俄而師

生. 因知其再來人也. 捨入崇勝寺. □染究淸

□宗旨於春谷法師. 精四法界觀於古懷肇

公. 見晦熙[&FFFF]#公深有悟入. 見中峰禪師. 託以

弘揚賢首之敎. 特書偈讚淸□像付之. 師大

喜曰. 吾今始知萬法本乎一法. 不識1孰爲

禪. 又孰爲敎也仍侍春谷分座. 講華嚴大經.

延祐間屢住淨土寺景德東塔寶林諸刹. 然

寶林乃淸□國師肄業之地也. 師居之而來

學者甚衆. 至正初賜佛心慈濟妙辨之號. 幷

金□法服. 歲旱. 師□2臂香請雨大澍. 洪武

初年. 鍾山法席召見武樓. 賜宴禁中□幣金

珍物. 以榮其歸. 師持律甚嚴. 一□外無長物.

惟有書史五千餘卷. 洪武二年冬示疾. 三年

春三月十日說法. 辭衆歸方丈坐逝. 壽八十

二. 臘六十五. 所著有天柱稿寶林類編等集.

行世

白雲禪師  諱智度. 號白雲. 麗水人. 族姓吳.

母葉氏. 年十五投禪智寺空中假公. □染受

具. 深3習禪定達旦不寐者三載. 於白雲山築

舊福林院以居. 閱楞嚴圓覺二經. 見靈巖芝

公斷崖義公無見睹公. 深得禪宗奧旨. 又見

無方普公小隱大公. 機緣[&FFFF]#合旋歸福林. 與

毒種曇公成山欽公互相策勵. 惟恐失之. 洪

武二年詔天下名僧. 而師預焉還居虎□復

中              欄

趨華頂. 是年二月微疾回至福林. 三月日沐

浴易衣書偈曰. 無世可辭無衆可別. 太虛空

中何必打□. 擲筆而逝. 壽六十七. 臘五十二.

□維舍利五色. 齒牙數珠不壞云

四月冊封諸皇子爲王. 封第二子□爲秦王.

第三子□爲晉王. 第四子□爲燕王. 第五子

□爲周王. 第六子植爲楚王. 第七子□爲齊

王. 第八子梓爲潭王. 第九子[&FFFF]#爲魯王. 第十

子檀爲蜀王. 姪孫守謙爲靖江王. 皆授以冊

寶. 設置相傅官屬  定科擧格. 初場各經

義一道. 四書義一道. 二場論一道. 詔誥表箋

內科一道. 三場策一道. 中式者後十日. 以騎

射書算律五事試之

危素字大朴. 金谿人. 以文學知名. 元末官至

學士. 元亡欲投井死. 僧大梓挽出曰. 國史非

公莫知. 公死是死國史也. 後仍爲學士謫和

州

夏久不雨. 上躬自禱. 素服草履步詣山川壇.

晝暴於日. 夜臥於地. 皇太子捧□進農家食.

雜麻麥菽粟. 凡三日旣而大雨. 四郊霑足

古庭法師  諱善學號古庭. 姓馬氏. 年十七

爲大僧. 投寶覺簡公. 習華嚴宗旨. 簡公曰.

學上人可謂. 名實相副矣. 名稱勃然推爲人

望. 別傳敎公古由滋公. 無言宣公. 俱以上席

聘之. 師還東林隱居. 專修白業. 行4華嚴懺

法. 修淨土五悔諸文. 藉是以祈生安養. 衆請

主陽山之大慈. 大弘賢首之敎. 以續佛慧命.

歲旱爲衆禱雨輒應. 是年四月二十日. 以官

賦違期. 徙抵池陽而化. 年六十四. 於宿業不

下              欄

□也

楚石禪師  諱梵琦字楚石. 明州象山朱氏

子. 母張夢日墮懷而生. 師襁褓時. 有神僧摩

其頂曰. 此佛日也. 他時能照燭昏衢. 因小字

曇耀. 七歲讀書. 卽了大義號爲奇童. 九歲投

永祚寺訥翁出家. 依崇恩詢公□染. 往昭慶

受具戒. 隨詢師住5道場司藏室. 閱楞嚴經有

省. 參元□端公. 問云. 言發非聲色前不物. 其

意何如. □就以師語喜之未徹. 會元英宗金

書大藏. 應選上京. 一日聞城樓鼓聲汗下如

雨. 曰徑山鼻孔今日入吾手矣. 偈云. 捨得紅

爐一點雪. □是黃河六月□. 再參元□一見

謂曰. 西來密意□子得之矣. 出世海鹽福臻.

升主永祚. 創大寶閣鑄千佛聖像. 建七級色

圖高二十四丈. 功垂就勢偏將壓. 師禱之夜

乃大雨風. 聞6鬼神相語. 曰天寧塔偏□往救

之. 遲明塔正如初. 遷杭之報國. 轉嘉興之本

覺. □萬佛閣宏偉壯麗. 儼若天宮下移人世.

帝師嘉其行業. 賜以佛日普照慧辨之號. 頗

符昔日神僧之讖. 頃赴報恩之請. 退築西齋

以終老焉. 洪武元年赴蔣山法會. 師陞座說

法. 二年復然. 賜宴文樓下. 親承顧問□以幣

金. 三年七月示疾. 具浴書偈曰. 眞性圓明本

無生滅. 木馬夜鳴西方日出. 謂夢堂曰. 吾將

去矣. 堂曰. 子將何之. 師曰西方. 堂曰. 西方

有佛東方無佛耶. 師□聲一喝泊然而逝. 是

月二十六日也. 茶毘齒舌數珠不[&FFFF]#. 舍利□

□如珠. 塔於天寧永祚寺. 壽七十五. 臘六十

三. 師所著有六會語錄□淨土詩□上生偈□北游

經數: 二○三八

經名: 釋氏稽古略續集卷第二

頁數: 九二四

上              欄

鳳山西齋三集. 和天台三聖詩. 及永明壽陶

靖節林和靖諸作. 爲國初第一等宗師云

十一月. 斑爵行賞. 封公者六人. 李善長宣國

公. 授開國輔運推誠守正文臣. 進封韓國公.

徐達信國公. 授開國輔運推誠宣力武臣. 進

封魏國公. 常遇春封鄭國公. 馮勝封宋國公.

李文忠封曹國公. 鄧愈封衛國公. 封候者二

十八人(不錄)封汪廣洋忠勤伯. 劉伯溫爲誠意

伯

鐵券  其形如瓦. 面刻誥文. 背鐫[&FFFF]#罪減死

之數. 定嵌之金. 高廣有差第爲七等. 刻而爲

二. 一頒功臣. 一藏內府. 有故則取合之爲信.

帝宴功臣罷有云. 明者當燭於未形. 昧者猶

蔽於已著. 事未形猶可圖也. 患已著則無極

矣  人處富貴. 欲不可縱. 欲縱則奢情不可

佚. 情佚則淫奢. 淫之至憂危乘之. 今與卿等

恐久而忘. 故戒勉之

傑峰禪師諱世愚號傑峰. 西安人. 族姓余.

母毛氏. 夢觀音送靑衣童子而生. 師自幼好

禮佛塔. 長依顯敎孤嶽剃度. 刺血書金剛經.

謁古崖純公石門剛公. 得聞用力之要. 兀坐

如枯株. 又見布衲雍公斷崖中峰諸善知識.

參大慈山止巖成禪師. 指示力究而得大悟.

偈云. 夜半忽然1忘月指. 虛空□出日輪紅之

句. 止巖印可. 服勞三載後. 興復西安福慧古

刹. 帝師聞之. 賜以佛智弘辯之號. 遷主石溪

興龍禪寺. 嚮化者甚衆. 連應古望□龍眼□寶

蓋□普潤四刹. 皆爲第一代. 洪武三年冬十二

月. 赴郡守黃公水陸大齋. 佛事罷示疾. 勉衆

中              欄

以精進入道. 書偈云. 生本不生. 滅本不滅. 撒

手便行. 一天明月. 擲筆而化. 壽七十臘五十.

塔於烏石慈雲院. 有二會語錄弟子十五人

云

辛亥洪武四年正月李善致仕  劉伯溫歸老

田里賜皇太子玉圖書. 曰大本堂記. 中官

圖書曰厚載之記

介菴禪師 諱輔良字用貞號介菴. 吳縣人.

范姓文正公之十世孫也. 父伯和. 母鄭氏. 師

幼稟出塵之相. 十五從迎福院壽彌□染具

戒. 慨然曰. 學佛將以明心. 心非師無以明. 終

日牆面可乎. 事北禪澤公以習天台敎觀. 因

士瞻杓公策. 見笑隱訴公以究禪宗大旨. 次

與石室瑛公縱橫叩擊. 出世嘉興資聖寺說

法. 增崇殿宇. 遷天章移中天竺. 傾嚮日衆. 最

後興建靈隱古刹而終焉. 是年正月十六日

逝. 世年五十五. 臘四十. □維齒牙堅潔. 舌

根紅潤皆不壞. 舍利盈升

九奏樂章  冷謙暇. 一曰本大初. 二曰仰大

明. 三曰民初生. 四曰品物亨. 五曰御六龍. 六

曰泰階平. 七曰君德成. 八曰聖道成. 九曰樂

淸寧. 上曰. 禮以導敬. 樂以宣和. 不敬不和.

何以爲治

冷謙  字啓敬. 杭州人. 精音律善鼓瑟工繪

□. 元末以黃冠隱居吳山頂上. 飄然有塵外

之趣. 國初召爲太常協律郎. 郊廟樂章多所

裁定. 常遇異人傳仙術. 能隱身於甁. 呼則應.

碎甁而片片皆應

八月上手書問劉基以天象事. 基條答. 以爲

下              欄

雪霜之後必有陽春. 今國威已立. 宜少濟以

寬. 上以其書付史館. 或有言殺連三十年未

除者. 基曰. 若使我當國掃除俗弊. 一二年後

寬政可復也(按殺運至靖難後除)

覺原禪師  諱慧曇. 字覺原. 天台人. 族姓楊.

母賈氏. 夢呑明月珠而生. 依法果寺大均出

家. 十六受具戒. 學律於昭慶果公. 習律於高

麗敎公. 聽止觀於上竺澄公. 時笑隱訴公. 敷

禪宗於中竺. 師往陳心道之切. 公曰. 從外入

者卽非家珍. 道在自己. 奚向人心耶. 師退凝

神獨坐久之. 公一日擧百丈野狐語. 師大悟

曰. 佛法落吾手矣. 只爲分明極. □令所得遲.

公曰. 爾見何道理. 敢爾大言耶. 師展兩手曰.

不値半文錢. 公額之. 從訴公於龍翔寺隨之.

以見元文宗於奎章. 師能神氣恬然. 訴公云.

眞吾家2師子兒也. 後出世牛頭山之祖山堂.

殿閣一新. 遷淸□廣慧禪寺. 起廢一如牛首.

帝師嘉之授以淨覺妙辨之號. 太祖定建業.

師謁見於轅門. 大祖一見而嘆曰. 此3福德僧

也. 命主蔣山太平興國寺. 次年詔主大天界

寺. 每設法會. 師必演揚. 車駕數臨恩賜優渥.

帝書天下第一禪林懸於三門. 洪武元年開

善世院授從二品. 以師爲演梵善世利國從

敎大禪師. 住持天界. 統諸山釋敎事. 頒降誥

命□服紫衣. 僧有行非法者. 有言當痛治. 師

曰諺有之. 大林有不材之木能盡去乎. □益

釋門之醜耳. 事呈露勿恕可也. 洪武三年奉

使西域. 四年九月有疾呼左右曰. 予不能復

命矣. 遂卒壽六十八. 臘五十三. 外國王以香

經數: 二○三八

經名: 釋氏稽古略續集卷第二

頁數: 九二五

上              欄

棺香薪茶毘. □靈骨於其國□支佛塔之側.

門友宗□奉遺衣. 藏於南京聚寶山雨華臺

之間云

□菴禪師  諱顯示號□菴. 姓盧. 母金氏. 夢

觀音大士現五色雲中而生. 二十一投悟本

院一山元公. 剃落具戒. 首謁天岸指見佛海.

精究天台敎觀. 大小部文義悉貯胸中. 叩之

則辯說如注. 更親虎岩□公賢□思公. 而道

益進. 出世隆壽敎寺增輝舊暇. 遷顯嚴敎寺

殘毁重新. 受聘主崇恩演福敎寺. 汲引方來

竭盡平昔所[&FFFF]#. 後山栖專志於西方淨土之

業. 終日繫念屢有靈驗. 是年月日順寂

壬子洪武五年. 上以歷代傳國璽. 未得遣將

覓之  三月給僧道度牒. 命賑給無告老幼

男婦  詔各有司. 擧行鄕飮酒禮春卽將

山寺. 建廣□法會  命四方名德沙門. 先點

校藏經

御署曲名  命宗□撰獻佛樂章. 旣成呈進

署名. 一曰善世曲. 二曰昭信曲. 三曰延慈

曲. 四曰法喜曲. 五曰禪悅曲. 六曰遍應曲. 七

曰乘濟曲. 八曰善成曲. ○太常諧協歌舞之

節用之. 著爲定暇

廣□法會  時海宇無虞洽於太康. 文武恬

娛雨風時順. 上是恭默思道端居. 穆淸重念.

元季兵興六合雄爭. 有生之類不得正命而

終. 動億萬計靈□糾盤. 充塞上下吊奠靡至.

□然無依. 天陰雨濕之夜. 其聲或□□有聞.

宸衷Ｃ傷若□在躬. 且謂洗滌陰鬱升陟陽

明. 惟大雄氏之敎爲然云云  宋文憲公. 有

中              欄

記有詩. 備護法錄 菴菴禪師來. 復有鍾山

稿一編. 備錄本末. 及祥異諸事尤悉 命僧

道錄司造周知冊. 頒行天下寺觀. 凡遇僧道

到處. 卽與對冊. 其父母籍. 告度月日. 如冊不

同卽爲僞僧

孤峰禪師  諱明德號孤峰. 昌國人. 族姓朱.

母黃氏夢僧□公托宿遂娠. 師生幼時卽好

趺坐. 十二爲橫山□公弟子. 詣五臺受戒. 首

謁竺西坦公. 聞擧世尊拈花之事而有省. 次

見晦機熙公. 明極峻公. 而了無障□. 又遇竺

田霖公. 擧泥牛入海公案. 而群疑頓釋. 又與

仲方倫公. 結菴於桃花塢. 相與激揚閱華嚴

大經. 出世於東禪寺. 再遷集慶之保寧. [&FFFF]#煉

來學興復破壞. 帝師授以圓明定慧之號. 副

以金□法衣. 一時[&FFFF]#紳莫不願與之交. 三遷

湖之1道場. 建造次第就緖. 又赴杭之淨慈

之請. 逮入國朝. 謝歸道場竹林菴. 一日戒其

徒曰. 吾身雖微. 一眞之性與如來等. 世相起

滅無異石火電光. 晝夜勤行毋生退轉. 書頌

入滅. 壽七十九. 臘六十二. □骨東岡. 四會

語錄行世

璧峰禪師  諱寶金. 號璧峰. 永壽人. 族姓石.

父稱長者. 母張氏. 嗜善弗倦. 有持□僧. 以觀

音像授張囑曰. 謹事之當生智慧之男. 未幾

生師. 白光照室. 六歲依雲寂溫法師爲弟子.

□染受具. 詣講肆窮性相之學. 演說如貫珠

然. 次見如海眞公於西蜀. 示以道要. 師大起

疑情. 寢食爲廢者三年. 若得塵勞暫息. 又至

脅不沾席者三年. 自是得大定力. 一日聞伐

下              欄

木. 聲曰. 未生前之事. 吾今日方知其眞耳. 急

往心證於眞公. 公反覆辨詰甚力. 至□三十

圓相以示. 師一一具答. 公曰. 汝今方知2佛

法宏勝如是也. 師往五臺驗知前生. 見文殊

瑞應. 建靈鷲菴以居衆. 負米來施者甚廣. 元

順帝召至燕京. 賜以金紋伽黎衣. 次年召見

延春閔. 命建壇禱雨輒應. 贈以金繒. 受之以

賑饑乏. 特賜寂照圓明之號. 詔主海印禪寺.

已說Ｃ心還山. 洪武三年詔至南京. 見太祖

於奉天殿. 留於大天界寺. 時召入問佛法及

鬼神情狀. 奏對稱旨. 四年賜饌於崇禧寺. 五

年正月旣望. 上行獻佛之禮. ○師施摩伽斛

食. 以賑幽冥. 寵賚優渥賜詩十二韻. 有玄關

盡悟. 已成正覺之言. 六月四日沐浴坐逝. 壽

六十五. 臘五十九. □毘舍利五色. 齒舌數珠

不[&FFFF]#. 師□偉端重. 福慧雙足所至皆化. 不□

生佛出現云

用拙法師  諱祖脅. 字日章. 號用拙. 常熟張

氏子. 祝髮後東游四明. 時我菴無公住延慶.

石室瑛公居育王. 皆待以忘年. 後嗣法於竹

屋淨法師. 出世永定敎寺. 繼遷崑山廣孝. 嘉

定淨信. 而主敎吳下垂五十年. 洪武初. 預選

高行. 有旨就天界寺說法. 上數召入禁中. 奏

對稱允. 加賜慈忍法師之號. 後賜歸故里而

終焉

癸丑洪武六年. 普給天下僧度牒. 前代多計

僧□牒. 號[&FFFF]#丁錢. 詔□之. 賜來朝守令官酒

饌. 復諭以勉修厥德. 廣施惠政金陵城完.

上與劉基同閱視. 上曰. 城高若此. 非人可踰.

經數: 二○三八

經名: 釋氏稽古略續集卷第二

頁數: 九二六

上              欄

基曰. 殊非燕能飛入耳後燕王入金陵. 遂

符此讖訪心賢才於天下曰. 世有賢才國

之寶也. 古之聖君汲汲於心賢. 蓋賢才不備

不足以爲治. 鴻鵠之能遠擧者. 爲其有羽翼

也. 蛟龍之能騰躍者. 以其有鱗□也. 人君之

能致治者. 以其有賢人而爲之輔也. 今山林

之士. 豈無文藝德行之足稱. 有司禮送至京.

用之以圖至治上諮治道於桂彦良對曰. 道

在正心. 又曰. 用德則逸. 用法則勞. 法以靖民

則民勞而弗靖. 德以靖民則民靖於德矣. 上

曰. 卿帝者師也  詔以故元釋帝師□迦巴

藏卜. 爲熾盛佛寶國師. 自是番僧. 有封爲灌

頂國師. 及贊善王闡化王□正覺大乘法王□如

來大寶法王者. 俱賜印章誥命. 領其各本國

人民. 間歲朝貢五月祖訓錄成  上命禮

官. 參考歷代帝王有功生民者. 立廟祀之

詔以□言註釋經書. 使人皆通聖賢旨意. 註

成以進. 賜名群經類要

無夢禪師  諱曇□. 字無夢. 號酉菴. 慈谿人.

族姓王. 母周氏. 幼業儒. 藻思濬發. 禮廣法院

子文良公爲師. 就雪庭傳公剃染. 受戒昭慶.

性相之學無不該練. 後依元□端公. 咨叩朗

然. 延祐初奉詔敷陳. 金山水陸佛事. 至元間

出世慶元之寶慶. 再遷開壽. 三轉國淸. 帝師

嘉之□以衣號. 海風飄蕩屋廬遍覆. 師能坐

鎭不傾. 師戒諸徒衆曰. 硏究空宗. 當外形骸

忘寢食. 以消累劫宿習. 然後1心地光明耳.

洪武二年詔徵有道僧. 而師預焉. 館於天界

寺. 旣奏對. 上憫其年□放令還山. 是年二月

中              欄

命弟子曰. 三界空華如風捲煙. 六塵幻影如

湯沃雪. 亘古亘今唯一性獨存. 吾將入滅. 聽

吾偈. 曰吾有一物. 無頭無面. 要得分明. 涅

槃夜看. 言訖□目而逝. 年八十九. 塔於天台

淸□山云

時崇尙釋老徒衆日盛. 上令郡縣擇有戒行

者. 領其事

逆川法師  諱智順. 字逆川. 瑞安陳氏子. 其

大父母精修白業. 旣歿蓮華現門屛間. 母婁

氏供智者大師像以心子. 一夕夢. 僧頂有圓

光. 逆江流而上. 招婁氏謂曰. 吾當爲汝之子.

師生美質夙成. 七歲出家習法華經. 三月通

誦. 爲無相院覺源璿公之嗣. 依橫雲岳師. 究

三觀十乘之旨. 從毒海淸師爲綱維之職. 參

鐵關樞公得領心要. 眞積旣久觸發妙機. 又

參千巖長公. 歸證樞公反覆辨詰. 始成囑付.

初主報恩. 次拓2何山. 又開山於歸原寺. 朝

廷爲降院額. 賜師佛性圓辨之號. 幷金伽黎

服. 溫城淨光塔壞. 師悉力整完. 東禪廢刹. 師

落其成. 料理種種諸事皆有成緖. 人曰. 使吾

師總戎. 則無敗北之患矣. 千佛院萬佛閣. 師

一措置. 煥乎維新. 洪武初年鍾山法會. 師與

其列後住淨慈. 會朝廷徵有道色屠. 以備顧

問. 師至南京四閱月. 書偈而逝. 是年八月二

十日也. 舍利無數□聚寶山. 有五會語錄善

財偈行世

大千禪師  諱慧照. 字大千. 永嘉麻氏子. 母

黃氏. 父母保惜如珠. 十五依良公剃落具戒.

謁晦機熙公東嶼海公石林鞏公. 究明人事

下              欄

兼精敎乘. 見無言宣公於杭之淨慈. 後出世

於明慶. 誨衆曰. 佛法欲得現前莫存知解. 一

物不立而起居自在. 聞者悅□. 遷四明之寶

陀. 一以3厚德載物衆服其化. 嘗垂三關語以

驗學者. 後築室曰夢菴. 自號夢世□. 掩關獨

處 凝塵滿席不顧也. 是年十月朔. 召弟子曰.

吾將西歸. 恬然而寂. 壽八十五. 臘七十. □維

牙齒眼精數珠不[&FFFF]#. 舍利五色. □於夢菴之

後. 有語錄行世

甲寅洪武七年. 宋濂等纂修大明曆日成. 凡

一百卷. 又擇言行之大者. 爲皇明寶訓五卷

上謂宋濂曰. 朕之爲君. 上畏天地下畏兆民.

兢兢業業不敢自逸. 宋濂對曰. 陛下此心. 乃

古先帝王之心也. 愼終如始天下幸甚  太祖

詔曰. □因天下大亂. 死者不可勝數. 生者備

歷艱辛. 已有年矣. 朕起布衣削群雄. 定禍亂

改元洪武. 今紀七年. 但才疏德薄日夕慮上

帝有責. 思之再三. 惟兵後苦女者. 朕失4撫

養存恤. 蓋軍士爲朕開拓疆宇. 奮不顧身. 沒

於戰場. 屍不至家. 魂無所依. 父母年高. 妻寡

子幼. 一旦抛棄至今不能存言. 此朕之過也.

民間經年避難. 父南子北至今不能會聚. 奉

養者有之. 亦朕之過也. 興言至此實可憫傷.

今詔天下有司. 各各具名以言. 朕當會居存

養使不失所

日本禪師  諱印原. 字古先. 相州藤氏. 生有

異徵. 幼多奇志. 八歲歸桃花悟公. 十三剃度

具戒. 奮然南游. 初參無見睹公. 指見中峰本

公. 給侍左右屢呈見解. 峰呵曰. 根塵不斷如

經數: 二○三八

經名: 釋氏稽古略續集卷第二

頁數: 九二七

上              欄

纏縛. 何虛妄塵勞. 皆非究竟事也. 師愈精進

久之有省. 現前境界1一白無際. 入室印決超

然領解. 峰囑以善自護持. 時虛谷靈公. 古林

茂公. 東嶼海公. 月江印公. 師咸往謁焉. 以叢

林師子兒稱之後. 同情拙澄公入日本. 建立

法幢化行遐邇. 殊有力焉. 出世慧林祝香嗣

於中峰. 次主等持敎寺及眞如萬壽淨智等

刹. 又住持普應寺長壽院. 兼主圓覺建長. 後

退老長壽. 是歲春正月示疾. 至二十三日召

門人曰. 爾等恪守吾平日所訓. 使法輪永轉

可也. 大書心印二字付額其塔. 壽八十. 臘六

十云

願證姓李字大猷. 姑蘇人. 母陶氏禱觀音大

士而生. 幼卽穎悟異常. 學佛於頓覺蘭若祝

髮受具. 與僧法秀游得友益焉. 謁南京淨覺

法師. 師曰. 子才銳甚宜留意文學. 他日期子

弘宗扶敎也. 於是竺墳魯典無不硏窮之. 著

爲文辭森然有奇氣. 出世水西寺遷吳興之

道場. 退居武康山中. 著觀幻子內外篇. 以合

儒釋一貫之妙. 皆□□前人. 其光燁燁不可

襲□. 後至天界寺値太祖. 訪良僧於宋濂. 濂

以師對. 太祖覽其所著喜曰. 論議甚高其2鐵

中錚錚者乎. 召見謹身殿慰勞備至. ○吏部

除以翰林官職. 是年二月病歿. 壽三十七

上咨宿學之士於宋濂. 對曰. 會稽郭傳雖寄

跡色屠. 誠一代奇才也. 上□之濂以其文進.

上召見□日侍左右以備顧問. 傳淸白一心.

凡可以獻替者咸無隱情. 擢爲翰林應擧. 陞

起居注遷考功丞  劉基甘露頌稱. 洪武四年

中              欄

十月. 甘露降於鍾山沾潤草木. 瑩若凝脂. 五

年十一月又降. 今年春及十一月仍降如初.

帝德應大. 禎祚屢應

西白法師  諱力金. 字西白. 吳郡姚氏子. 其

母周氏夢一龐眉僧趨□遂娠. 臨育奇芬馥

郁滿庭. 其容方□圓額白□如工琢. 見者歡

愛. 逮七歲穎悟異常. 凡書一覽卽能記憶. 見

佛像卽拜. 請於父母心出家. 依道原衍師祝

髮受具. 硏三觀十乘之旨. 衍公主秀之德藏.

師爲綱維之職. 謁徑山古[&FFFF]#銘公. 觸機有契.

至正間出世蘇之瑞光寺. 興復嘉興之天寧

寺. 帝師聞師之賢. 授以圓通普濟之號. 築孤

雲菴以養母. 倣陳睦州之意焉. 洪武改元有

旨. 起師住持大天象界寺. 師至闕見上於外朝.

慰勞優渥賜以御饌. 時召入禁庭奏對稱旨.

師於內外典籍淹貫. 與縉紳談論□□如吐

玉屑. 故樂與游. 四年春詔建廣□法會. 師總

持其事. 五年冬詔復建會. 大駕臨幸. 詔師闡

揚第一義諦. 公候庶僚環聽悅服. 是年十二

月二十四日. 示疾而化

乙卯洪武八年正月. 命中書省. 行天下群縣

訪窮民無告者. 月給以衣糧. 無所依者給以

屋舍. 仍諭之曰. 天下一家民猶一體. 有不獲

其所者. 當思所以3愛養之. 昔吾在民間目擊

其苦. Ｃ寡孤獨4饑寒困□之徒. 常自厭生恨

不卽死. 如此者宛轉於溝壑. 可坐而待也. 吾

亂離遇此. 心常惻然. 故躬提師旅. 誓淸四海

以同吾一家之安. 今代天理物已十餘年. 若

天下之民有流離失所者. 非惟昧朕之初志.

下              欄

於代天之工亦不能盡也. 爾等爲吾輔相當

體朕懷. 不可使有不獲三月命選國子生.

分敎北方諭之曰. 致治在乎善俗. 善俗在乎

敎化. 敎化行雖閭閻. 可使爲君子. 敎化廢雖

中材或墜爲小人(云云). 詔曰. 農桑衣食之本.

學校道理之原. 朕嘗設置有司. 頒降條章使

敦篤敎化. 務欲使民□衣足食理敬暢焉(云云)

四月誠意伯劉公卒. 年六十五. 未卒前以天

文書授其子璉. 進吳於上且戒之曰. 勿令後

人習也. 帝常以老先生稱之. 至謂吾子房5也

九月詔建大內宮殿. 謂廷臣曰. 唐虞之時

宮室朴素. 後世窮極奢麗. 習尙華靡. 去古遠

矣. 朕今所作但心安固不事華麗. 凡雕飾奇

巧一切不用. 惟6朴素堅壯可傳永久. 使君後

世子孫守以爲法. 至以臺□苑□之作. 勞民

費財以事遊觀之樂. 朕決不爲之. ○所司知

朕之意

甘露論  十一月甘露降於員丘靑松之上.

懸垂上下有若明珠. 採而食之甘如□糖. 儒

臣獻歌詩頌德. 上曰. 人之常情好祥惡妖. 然

7天道幽微莫惻. 若恃祥而不戒. 祥未必皆

吉. 睹妖而能懲. 妖未必皆凶. 蓋聞災而懼.

或蒙見休. 見瑞而喜. 或以致咎. 何則凡人懼

則戒. 心常存喜則侈心易縱. 朕德不逮. 惟圖

修省之不暇. 豈敢以此爲己所致哉. 因著甘

露論以示群臣

德隱禪師  諱普仁. 字德隱. 蘭溪趙族. 母楊.

師生有出塵之思. 十歲依秋潭月公出家. □

師習儒釋諸書. 師能領解義趣. 十四祝髮受

經數: 二○三八

經名: 釋氏稽古略續集卷第二

頁數: 九二八

上              欄

具戒. 二十造謁了然義公機鋒觸發. 至湖之

1道場見東陽輝公. 武林雙徑見南楚說公古

[&FFFF]#銘公. 無不改容禮敬. 再叩月江印公. 雲外

岫公. 相與徵辨無虛日. 次與覺隱誠公笑隱

訴公爲最密. 語不能休. 出世金華淨土禪寺.

大明洪武詔住詔之南華杭之中竺. 皆力辭

不赴. 後住淨慈開堂說法. 興壞起廢終罹誣

咎. 忽示疾而逝. 實八月八日也. 壽六十四臘

五十. 有山居詩三會語錄傳世

夢□禪師 諱智□. 日本國勢州人. 母禱普

門大士夢呑金色光而娠. 生有祥光滿室. 九

歲出家. 十八爲大僧. 禮慈觀律師受具戒. 尋

學顯密二敎. 夢游中國名山. 一龐眉僧授以

達磨尊像. 寤而嘆曰. 洞明吾本心者其唯禪

觀乎. 謁無隱範公一山寧公. 一山曰. 我宗無

語言. 亦無一法與人. 本來廓然淸淨. 雖慈悲

方便亦無. 師力參至目不交睫. 於高峰日公

言下有省. 一夕大悟. 偈有等間擊碎虛空骨

之句. 高峰印可囑曰. 西來密意. 汝亦得之.

善自護持. 後入五臺縛吸江菴. □泊船菴退

耕菴. 有終身丘壑之志. 旣而不得已. 應世

所住. 南禪善應淨智圓覺瑞泉慧林瑞光臨

川兜率西芳資聖補陀天龍諸名刹賜號. 有

正覺及心宗普濟等. 王○有道振三朝. 名飛

四海主龍象席. 再轉法輪秉佛祖權. 數□魔

壘. 國中以爲榮. 是年九月三十日逝. 世壽

七十七. 臘六十. 終時白氣一道. 橫貫師室. 存

日爪髮皆有舍利

休菴法師  諱可指. 字無旨號休菴. 臨海李

中              欄

氏子. 十二出家. 十九得度. 參普覺明公白巖

眞公. 延居上座. 助楊正化. 至元間出世於安

聖院. 上嗣普覺遷隆恩. 補白巖故處. 選主龍

華. 百廢具興. 山門爲之改觀. 四坐道場諸方

倚之爲重. 作休菴日修念佛三昧曰. 此卽禪

定功夫. 惡可强分同異哉. 洪武六年中天竺

請師. 而淨慈率衆邀於道. 擁居其位. 是年八

月十一日. 曰吾將逝矣. 衆請留偈. 師曰. 吾宗

本無言說. 乃合指連稱佛號而逝. 壽六十九.

臘五十. □維齒牙貫珠不壞. 舍利晶瑩如金

銀水精者. 遍布於地藏于龍塔

竹菴法師  諱壞渭. 字淸遠. 號竹菴. 南昌魏氏

子. 廣智全悟之甥. 而卽其法嗣也. 生時有靈

芝産於庭槐. 占者謂. 靈秀所凝之瑞. 全悟挽

致座下. 訓導成材. 喜曰. 此吾宗2千里駒也

一時名公縉紳. 相與盤桓爭歆慕之曰. 此3文

龍而義虎也. 後出世主會稽之寶相杭之報國

湖之道場. 爲法心人無少懈退. 洪武初. 四衆

請住淨慈禪林. 及重山無遮法會. 師亦承詔

而赴. 退居梁渚乃全悟. 藏爪髮之地也. 是年

十二月十六日奄忽說終. 壽五十九. 臘四十.

舍利□菩爪髮塔之側. 四會有錄. 詩文外集

所書草隷俱精善. 鼓[&FFFF]#曰是皆般若所寓也

廣慧禪師 諱智及. 字以中號廣慧. 吳縣顧

氏子. 母周氏. 入海雲院祝隻受具. 聽習華嚴

了然透徹. 次見廣智□公於龍翔. 大加賞譽.

同袍聚上人策發參究. 豁然有省. 升雙徑謁

寂照端公. 執侍左右. 以便咎叩. 遷主藏室. 硏

窮敎理. 出世隆敎. 陞座說法. 靡不敬服. 後主

下              欄

杭之淨慈. 又補雙徑寂照故處. 洪武六年詔

有道色屠十人集天界寺. 而師居其首. 以病

賜還. 是年九月日. 書偈而逝. 壽六十八歲云

丙辰洪武九年六月. 以宋濂爲學士承旨. 諭

之曰. 朕以布衣爲天子. 卿亦起草[&FFFF]#列侍從

之開國文臣之首. □世臣與國同林時欽

天監奏. 五星紊度日月相刑. 下詔心言有吳

印者. 4鍾山寺僧也. 有文學. 上親選命蓄髮

拜官. 徑授方面. 寵之甚厚. 所言多從 十月

改建太廟. 從同堂異室之暇. 國初立四親廟.

德祖玄皇帝廟居中. 懿祖居東第一廟. 熙祖

居西第一廟. 仁祖居東第二廟. 至是定此暇.

前爲正殿後爲寢殿九間. 以一間爲一屋. 奉

安各廟神王. 時享歲○則設累朝帝后衣冠

於神座而祀之

懶牧禪師  名湛覺字夢菴. 長安人張姓. 依

月空師出家. 參性空師得法. 結松巢於雨花

之左. 平生語錄有松巢內外集. 行於世

丁巳洪武十年. 詔天下沙門. 講心經金剛楞

伽三經. 命宗□如○等註釋頒行  御暇演

佛寺住持○太璞字說

御暇字說 僧多捨俗. 惟立字爲名何也. 以

其法殊人主之敎故也. 邇來有僧. 用三字爲

名. 曰○曰太曰璞. 且○玉之至精者也. 太

無上之巨也. 環實而不虛. 混而未鑿. 斯三字

之用果如是乎. 若是則仁者體之. 又何爲而

不可哉. 今僧用斯三字. 理道深長機根淺露

者. 莫可探其趣. 若遇良工. 必由雕琢而方見

其形也. 昔如來璞太虛. 混厚坤故. 發問於未

經數: 二○三八

經名: 釋氏稽古略續集卷第二

頁數: 九二九

上              欄

判. 孰雕琢而使澄淸. 列無量之象於穹壤. 七

曜運行其間. 布海嶽於鴻龐. 百川東注. 此由

大樸而至穹□. 果理之使然. 氣質之變焉. 吾

聞混沌靜久. 今僧俗捨認璞. 必釋敎之然哉

二月學士承旨. 宋濂致仕歸金華. 文憲公爲

國初一代大儒傳. 是永明後身不獨爲國家

□張文學. 以上諸大禪師. 多其所傳記者云

三月十三日禮部尙書張等奉天門奏准奉

聖旨就批本著落禮部知道一切南北僧道.

不論頭陀人等. 有道善人. 但有愿歸三寶. 或

受五戒十戒. 持齋戒酒. 習學經典. 明心見性.

僧俗善人許令齋持戒牒隨身執照. 不論山

林城郭鄕落村中. 恁他1結壇上座. 拘集僧俗

人等. 日則講經說敎化度一方. 夜則取靜修

心欽此 上謂侍臣曰. 前代庸君暗主. 莫不

皆以垂拱無爲藉口. 縱恣荒淫不親政事. 孰

知治天下者. 無逸而後可逸. 朕卽位有年. 常

以勤勵自勉. 待旦卽臨朝. 哺時而後還宮. 夜

臥不能安席. 披衣而起. 或仰觀天象. 見一星

失次. 卽爲憂□. 或量度民事. 有當速行者. 卽

次第筆記待旦發遣. 朕非不欲暫安. □畏天

命不敢故爾. 朕言. 及此者但恐. 群臣以天下

無事便欲逸樂. 股肱旣惰. 元首叢□. 民何所

賴. 書曰功崇惟志業廣惟勤. 爾群臣但能以

此爲勉. 朕無憂矣

寶□  上初造□不就. 夢神人告曰. 非用士

子肝心不可. 上憂之語馬太后. 后曰. 此甚易

耳. 用國學文課置□. □就矣. 上曰何也. 答

曰. 士子嘔心做出文字. 豈非此耶. 上從之□

中              欄

乃就

洪武正韻  上以舊韻起於江左. 多失正音.

乃命學士樂韶. 以中原雅音校正之. 書成. 詔

頒行之

十一月皇孫允□生  皇孫頭□頗偏. 太祖

撫之曰. 半邊月兒知其不克終也. 及讀書甚

聰慧. 嘗詠新月詩云. 誰將玉指押. □破碧天

痕. 影落江湖內. 蛟龍不敢呑. 太祖不悅. 以

其非吉兆也

戊午十一年正月. 給朝參文武百官牙牌. 懸

帶出入以防姦僞  禮部郎中袁子文. 建言

度僧許之

樸隱禪師  諱元[&FFFF]#. 字天鏡. 號樸隱. 會稽倪

氏子. 母嚴氏. 從弘敎立公落髮. 具戒於昭慶

陸律師. 往集慶受天岸濟法師十乘止觀三

千性具之義. 謁徑山元□端禪師. 明單傳直

指之道. 端公稱是2般若中人也. 久之游大龍

翔寺. 見廣智□公精貫儒釋二家之學. 出世

長慶寺. 陞萬壽禪寺. 洪武初年. 師與東溟日

公璧峰金公. 召入內庭問道賜食而退. 後主

靈隱. 終罹誣□謫貶. 是年正月十九日卒

扶宗法師諱崇裕. 字約之. 毘陵 陳氏子. 母

夢龐眉異僧叩門. 托寓之兆而生. 幼遇聖像

卽瞻禮之. 從東林曉公爲師. 後謁徑山端公

究明大事. 端公云. 此3龍象器也. 參斷崖義

公廣智□公. 隨廣智住大龍翔寺左右十餘

年. 廣智對客大爲稱讚. 出世光孝禪寺香祝

廣智. 帝師□以今號. 遷於崇勝禪寺. 洪武九

年移主育王廣利禪寺. 曾於鍾山廣薦法會.

下              欄

師列十大僧之位. 以偈獻上覽之大悅. 命之

書天界寺額. 賜食上前. 上稱誠善知識也. 生

平瑞應甚衆云. 是古德再來不及備錄. 是年

歿. 塔於石耳峰下. 年七十五. 有三會語錄

四月命造皇堂於陵所. 親製皇陵碑記以示

後世. 上微時同里劉繼祖. 助善地以菩皇考

□. 卽皇陵追封義惠候. 親撰誥文遣官以祭

之五月二十四日○授○太樸左講經. 御

製誥文諭曰. 經中知人我之相. 敎外忘大小

之乘. 非古刹之沙門實東林之德士. 學高諸

侶. 名動一時. 爾○大樸養性得. 宜講經不倦.

持身謹戒. 臨事愼爲. 是用職爾僧官. 以副朝

典. 往化釋子無怠講經. 尙宜以佛之覺覺人.

以師之業業已. □釋子有達憲章. 庶不負朕

設官之初意也. 今特授爾僧錄司左講經. 汝

其勉之

御製授了達德瑄溥洽僧錄司. 諭曰. 西說東

來妙演無量. 或云不二法門. 斯道也本苦空

寂寞. 從斯道者果若是. 宜其然哉. 邇來僧錄

司首僧闕員. 召見任者. 命詢問其人. 各首僧

承命而還. 不數日來告曰. 臣弘道等若干人.

前奉○詢高僧於諸山. 卽會叢林大衆. 僉曰.

惟□右上天竺僧溥洽. 京師鉤鳴寺僧[&FFFF]#瑄.

能仁寺僧了達. 東魯之書頗通. 西來之意博

備. 若以斯人備員僧錄司. 實爲允當. 嗚呼昔

人有云. 世不絶聖國不絶賢. 近者僧錄司闕

員. 朕將以爲無人矣. 及其詢問乃有人焉. 今

朕域之內慕淸淨. 而欲出三界者. 有其名而

無其實. 其泛泛者不下五七萬. 爾今三人不

經數: 二○三八

經名: 釋氏稽古略續集卷第二

頁數: 九三○

上              欄

屈五七萬之下. 伸於五七萬之上. 可謂志矣

可謂道矣. 然昔如來道備於雪嶺歸演五天.

妙音無量靈通上下. 天人會聽. 若斯之演聽

四十九秋. 自是之後五百餘年流傳東土. 雖

九夷八蠻. 一聞斯道無不欽崇頂禮. 何肉中

國文物禮樂之邦. 人心慈善易爲敎化. 若僧

善達祖風者. 演大乘以覺聰. 談因緣以化愚

啓聰愚. 爲善於反掌之間. 雖有國法何暇乎.

□□刑具亦何以施. 豈不合乎柳生之言. 陰

翊王度. 豈小小哉. 今爾僧了達德瑄溥洽達

祖風. 遂朕命則法輪常轉. 佛日增輝. 名僧於

吾世足矣. 往欽哉

己未洪武十二年. 詔以北平久不雨. 今年夏

稅秋糧. 盡行□[&FFFF]#  十月定致仕官處鄕黨

之禮

御製授仲羲闡敎誥文諭曰. 入定於大千界

內. 談經於不二門中. 解脫爲空淸虛成性. 久

留心於佛敎. 獨潛於禪林. 去就一之. 是非

不染爾仲羲居山禪伯對月詩宗抱不墮之慈

悲. 樂無窮之淸淨. 乃命闡敎之職. 用副僧錄

之司. 尙宜深究佛書詳窮禪敎. 條分本末縷

析始終. □諸僧皆悟靜中之禪. 而無敎外之

失.  今特授爾僧錄司右闡敎. 往欽於訓. 宜懋

爾功

御製授淸濬左覺義誥文諭曰. 夫僧者. 立身

於物表以化人. 初不可煩以官守也. 然而聚

廬以居合衆而食. 錢穀有出納. 簿籍有勾稽.

不有所司. 何以能治. 故僧官之設歷代不廢.

今命爾僧淸濬. 爲僧錄司左覺義. 爾其往愼

中              欄

乃職忽怠以私. 使彼學道之從. 安居飽食而

不懈於進修. 以稱朕興隆爾敎之意. 欽哉

東溟法師   諱慧日. 號東溟. 天台人. 族姓賈.

依平山等公出家. 從子庭□公習台迪之學.

子庭爲之剖析. 無不盡其玄奧. 至上竺禮竹

屋淨公. 偈頌屢屢招拔同伍. 淨公喜曰. 翹翹

蒼松挺出於[&FFFF]#榛之上者是子也. 後於越溪

座下首衆. 以表儀四衆. 創建下竺靈山敎寺.

宏敞上竺觀音敎寺. 帝師嘉師行業. 賜以金

□法服. 幷署妙應普濟之號. 洪武初年. 召赴

天界禪林升座說法. 衆皆聳聽. 所度弟子甚

衆. 師眉長一寸餘. 其白勝雪. 人皆以白眉和

尙稱之. 是年七月. 夢靑蓮華淸芳襲人. 曰吾

生淨土之祥也. 壽八十九. 菩於妙應塔院

十二月封諸王. 柏爲湘王. 桂爲豫王. [&FFFF]#爲漢

王. 植爲衛王

庚申洪武十三年正月. 丞相胡惟庸謀逆伏

誅. 因是罷丞相等官陞六部. 分理天下庶務.

改大都督分左右前後中五都督宋濂卒.

年七十二. 公博極群書名滿天下. 文傳四夷.

而於佛老之言尤深硏究. 所著有潛溪集芝

園集龍門子無相謄語等書. 傳於世四月.

命群臣各擧所知以備任用  五月甲午. 雷

震謹身殿大赦詔曰. 朕以非德託以萬姓

之上. 奉天勤民於玆十有三年矣. 不期宰輔

失職. 四姦擅權. 使賢愚陷於不義. 朕思創業

之艱難. 念守成之不易. 首除姦惡. 鋤根剪蔓.

爰及餘黨. 然刑戮之際不無過焉. 甚非上帝

好生之德. 乃於是月初四日申時分雷震謹

下              欄

身殿. 朕甚懼焉. 於是赦天下罪者. 除十惡不

赦. 外其餘已未發覺結正. 罪無大小咸赦除

之六月詔曰. 朕荷上天眷祐. 君主華夷十

有三年. 倉稟盈府庫充. 皆吾民之所供也. 今

民未甦詔告有司. 今洪武十三年. 天下秋糧

盡行□[&FFFF]#  授建昌僧官諭曰. 天下大道惟

善無上. 其善無上者釋迦是也. 固大慈忍.

志立大悲願心. 行無所不至. 化無所不被. 論

性原情談心妙理. 潔六塵之無垢. 淨六根之

無□. 去諸魔而淸法界. 暇外道以樂人天. 斯

行斯修而歷劫無量. 乃降兜率至於梵宮. 旣

捨金輪而猶苦行於雪嶺時. 道成午夜. 明心

相符. 朕觀如來以己之大覺. 而欲盡覺諸法

界衆生. 其爲慈也大. 其爲悲也深. 可爲無上

者歟. 世人宿有善根者皆慕佛力. □中之修

者甚廣. 今建昌僧某. 博修佛道善馭僧民. 其

方士民. 仰僧善道感化人淳. 旣內附之誠理.

宜授以建昌府僧綱司云  辛酉洪武十四年

創編賦役黃冊. 餘帶曰畸零冊. 頒五經博士

於北方學校始定翰林院官暇. 爲正五品

衙門  上謂廷臣曰. 夫道之不明. 由敎之不

行也. 夫五經載聖人之道者也. 譬之粟菽布

帛. 家不可無人. 非菽粟布帛則無以爲衣食.

非五經四書則無由以知道理云. 今以五經

頒賜使其講習. 夫君子知學則道興. 小人知

學則俗美. 他日收學. 亦未必不本於此

雪□禪師  諱悟光. 字公寔號雪□. 成都人.

姓楊氏. 以三昧力入智慧海. 初說法於白馬

寺已. 而住育王天童四會說法. 虞文淸公贊.